5.12.2014. Službeni list Europske unije L 349/63 PROVEDBENA ODLUKA KOMISIJE od 3. prosinca 2014. o izmjeni Odluke 2008/866/EZ o hitnim mjerama za obustavu uvoza iz Perua određenih školjkaša namijenjenih prehrani ljudi u pogledu razdoblja njezine primjene (priopćeno pod brojem dokumenta C(2014) 9113) (Tekst značajan za EGP) (2014/874/EU) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane ('), a posebno njezin članak 53. stavak 1. točku (b) podtočku i., budući da: (1) — Uredbom (EZ) br. 178/2002 utvrđuju se opća načela kojima se uređuje općenito hrana i hrana za životinje te posebno sigurnost hrane i hrane za životinje na razini Unije i na nacionalnoj razini. Njome se predviđaju hitne mjere ako postoji dokaz da bi hrana ili hrana za životinje uvezena iz treće zemlje mogla predstavljati ozbiljan rizik za zdravlje ljudi, zdravlje životinja ili okoliš te da se taj rizik ne može zadovoljavajuće prevladati mjerama koje poduzima dotična država članica ili države članice. (2) — Odluka Komisije 2008/866/EZ (*) donesena je nakon izbijanja hepatitisa A kod ljudi povezanog s konzumacijom školjkaša uvezenih iz Perua koji su bili zaraženi virusom hepatitisa A (HAV). Ta se odluka prvotno primjenjivala do 31. ožujka 2009., no to razdoblje primjene posljednji je put produljeno do 30. studenoga 2014. Provedbenom odlukom Komisije 2013/636/EU (*). (3) — Od peruanskog nadležnog tijela zatražilo se da dostavi zadovoljavajuća jamstva za osiguranje da su nedostaci utvrđeni u pogledu sustava praćenja za otkrivanje virusa kod živih školjkaša otklonjeni. Trebalo bi posebice pred- staviti rezultate programa praćenja za kućice Donax (Donax spp.). Unatoč činjenici da su kućice Donax (Donax spp.) uzrokovale izbijanje hepatitisa A kod ljudi, Komisiji do danas nisu dostavljeni rezultati programa praćenja. Stoga Komisija ne može zaključiti da se sustavom kontrole i planom praćenja koji su trenutačno uspo- stavljeni u Peruu za određene školjkaše mogu osigurati jamstva koja se zahtijevaju zakonodavstvom Unije. Zato bi trebalo nastaviti hitne mjere. (4) — Ograničenje primjene Odluke 2008/866/|EZ trebalo bi stoga u skladu s tim izmijeniti. (5) — Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje, DONIJELA JE OVU ODLUKU: Članak 1. U članku 5. Odluke 2008/866/EZ datum ,,30. studenoga 2014." zamjenjuje se datumom ,,30. studenoga 2015.". () SLL 31,1.2.2002., str. 1. () Odluka Komisije 2008/866/EZ od 12. studenoga 2008. o hitnim mjerama za obustavu uvoza iz Perua određenih školjkaša namijenjenih prehrani ljudi (SL L 307, 18.11.2008., str. 9.). () Provedbena odluka Komisije 2013/636/EU od 31. listopada 2013. o izmjeni Odluke 2008/866/EZ o hitnim mjerama za obustavu uvoza iz Perua određenih školjkaša namijenjenih prehrani ljudi u pogledu razdoblja njezine primjene (SL L 293, 5.11.2013., str. 42.).